Lav et referat af nedenstående tekst:

Tekst:
- Det er jo helt fantastisk. Sådan lyder det fra mejeriejer Niels Henrik Lindhardt, der modtager gourmet-prisen for gammeldags kærnet smør med Læsø Sydesalt fra Aabybro Mejeri. Alle vil smage Det var i 2002, Aabybro Mejeri i samarbejde med en restaurant i Frederikshavn fik idéen om at lave en helt særlig smør med sydesalt fra Læsø. Og idéen viste sig at være så velsmagende, at restaurant-gæsterne strømmede til Aabybro for at købe smørret. - Efterspørgslen var så stor, at vi måtte gå fra at lave bøtter med fem kilo til 250 gram-pakker. I dag serveres smørret på mange Michelin-restauranter, fortæller en taknemmelig Niels Henrik Lindhardt. Om vinderen lyder det fra dommerpanelet, at det er "en intens brødsmør på meget højt niveau”. Mejeriejeren glæder sig over, at dommerpanelet har kunnet smage, at de gør sig umage med smørret. - Det er jo en tidskrævende proces. De store producenter laver smør på tre minutter, men vi kærner smørret, og det tager op mod to dage. At andre, større, virksomheder senere har ladet sig inspirere af brugen af Læsø Sydesalt i andre smørprodukter, tager Niels Henrik Lindhardt med et smil. - Det er da en sejr, at man kan inspirere andre. Det bedste Sammen med hustruen Alice og sønnen Niels Jørgen driver de mejeriet i Aabybro, der foruden at være kendte for Ryå Is også modtog andenpladsen i smør-kategorien. - Jeg er meget godt tilfreds. Vi har også øvet os i mange år. Siden 1888 er der blevet produceret smør på Aabybro Mejeri. - Det bedste er, når min kone laver suppe, og vi får noget dejligt brød til med smør til,  fortæller Niels Henrik Lindhardt og slår fast: - Der er intet bedre end kold smør, jeg spiser det hver dag. Om smørret vurderede dommerpanelet følgende: Klassisk smørsmag, men med mange fine nuancer. En intens brødsmør på meget højt niveau De velvoksne 2,5 procent salt markerer sig tydeligt, men det balanceres til dels af en flot syre - og dels kommer saltsmagen til sin ret, så snart smørret rammer et stykke brød. Det er i samspillet med brødet, at produktet virkelig skinner. Konsistensen er fast, og den holder sin form, også når den får noget temperatur. Klassisk smørsmag, men med mange fine nuancer. En intens brødsmør på meget højt niveau. Det er mejeriforeningen, som står bag prisuddelingen, og prisen blev - i sagens natur - givet i kategorien smør.

Referat:
Smørret bliver blandt andet serveret på Michelin-restauranter.